Þau sem bera mestu ábyrgðina verða að finna til alvörunnar og byrja strax á að bæta það sem þarf . Strax í dag . Íslensk stjórnvöld fá fullkomna falleinkunn . Innviðir samfélagsins eru grautfúnir . Á þeirra vakt . Sem og fyrrverandi ríkisstjórna . Frammistaða þeirra er óviðunandi með öllu . Mannslífum er stefnt í voða . Meira að segja sjúkrastofnanir hafa ekki rafstöðvar . Lán er að mannskaði varð ekki þess vegna . „ Í kjölfar víðtæks rafmagnsleysis duttu öll samskipti út , farsímasamband og Tetra-kerfi lögreglu . Almennri upplýsingagjöf til íbúa um stöðu og horfur var ekki sinnt . Litlar sem engar fréttir bárust frá Húnaþingi vestra þrátt fyrir að veðuraðstæður væru hvað verstar á þessu svæði og útvarpið nær eina leið íbúa til að fá upplýsingar . Ótækt er að vísað sé til vefsíðna til frekari upplýsinga um stöðu mála þegar hvorki er rafmagn né fjarskiptasamband . “ Þetta er úr bókun íbúa á norðurlandi . Alvaran er algjör . Mest vegna þess að það fólk sem hefur kosið sjálft að vera ábyrgt fyrir uppbyggingu samfélagsins sinnti ekki þeim verkum sem það sjálft sóttist eftir að gera . Auðvitað er fyrst horft til núverandi stjórnvalda . Þau sem á undan fóru bera líka ábyrgð á að stefna fjölda í bráða lífshættu og eins teflt á tæpasta hvað varðar heilsu og velferð .